stanford-oval/wikipedia huggingface dataset:
Mihail Kaufman

| Mihail Kaufman |
| --- | --- |
 Mihail Kaufman
Henkilötiedot
Syntynyt: 4. syyskuuta 1897 Białystok, Kongressi-Puola
Kuollut: 11. maaliskuuta 1980 (82 vuotta)
Ammatti:  elokuvaaja, valokuvaaja ja elokuvaohjaaja
Ohjaaja
Tunnetuimmat ohjaukset:  Keväällä (ven. Весной, Vesnoi; 1929),
Aiheesta muualla
IMDb 
Elonet
Mihail Kaufman (ven. Михаил Кауфман, 1897 Białystok, Kongressi-Puola – 11. maaliskuuta 1980) oli neuvostoliittolainen elokuvaaja, joka työskenteli erityisesti veljensä Dziga Vertovin uutiskatsauksissa ja elokuvissa. Hänen toinen veljensä, Boris Kaufman, oli myös elokuvaaja. Kaufman toimi myös valokuvaajana.[lähde? ]
Kaufman syntyi juutalaiseen perheeseen Białystokissa, Kongressi-Puolassa, joka kuului tuolloin Venäjän keisarikuntaan. 1920-luvun vaihteessa Dziga Vertov pyysi häntä kameramieheksi Kino-Pravda -nimisiin uutiskatsauksiin.[lähde? ]
Kaufman kuvasi vuonna 1929 valmistuneen elokuvan Mies ja elokuvakamera, joka leikittelee useilla elokuvan tehokeinoilla. Valmiissa elokuvassa hänet nähdään muutamissa kohtauksissa kuvaamassa suurkaupunkia milloin missäkin. Pian elokuvan valmistuttua Kaufman ja Vertov ajautuivat taiteellisiin erimielisyyksiin eivätkä sen jälkeen enää työskennelleet yhdessä.[lähde? ]
Aiheesta muualla

Mihail Kaufman Elonetissä.
Mihail Kaufman Internet Movie Databasessa. (englanniksi)
Luettelo Beechingin leikkauksissa suljetuista rautatieasemista

Beechingin leikkausten ensimmäisessä raportissa (The Reshaping of British Railways, 1963) nimettiin 2 363 rautatieasemaa, joita ehdotettiin suljettavaksi. Tässä on lueteltu raportissa mainitut asemat sekä niiden kohtalot.
Aseman nimen perässä oleva vuosiluku on aseman sulkemisvuosi. Jos asemaa ei lopulta suljettu tai se on avattu myöhemmin uudelleen, tämä mainitaan vuosiluvun paikalla. Osa asemista jäi henkilöliikenteen lakkauttamisen jälkeen vielä tavaraliikenteen käyttöön, tai tavaraliikenne lakkautettiin ennen henkilöliikennettä. Kaikkien asemien yhteydessä on kuitenkin ilmoitettu vain henkilöliikenteen lakkauttamisvuosi.
Miomir Žužul

Miomir Žužul (s. 19. heinäkuuta 1955 Split) oli kroatialainen poliitikko ja diplomaatti.
Poliitikkaelämä

Žužul kävi Zagrebin yliopiston 1987 ja Harvardin yliopiston läpi vuonna 1990. Žužul oli professorina humanistisessa tiedekunnassa ja yhteiskuntatieteissä. Žužul liittyi Kroatian demokraattisen liiton jäseneksi vuonna 1987. Žužul toimi Kroatian suurlähettiläänä (1993-1996). Hän toimi myös Yhdysvaltain suurlähettiläänä (1996-2000). Hän oli liittynyt myös Kommunistiseen puolueeseen, mutta erosi siitä pian. Žužul toimi Kroatian ulkoministerinä (2003-2005). Žužul on ollut vuosina 1994 ja 1995 yksi neuvotteluryhmän jäsenistä. Žužul liittyi Euroopan turvallisuus- ja yhteistyöjärjestön jäseneksi vuonna 2007.
Monsanto

| Monsanto Company Inc>  |
| --- | --- |

Yritysmuoto:  pörssiyhtiö
Osake:  NYSE: MON
ISIN:  US61166W1018
Perustettu:  1901
Perustaja:  John Francis Queeny
Toimitusjohtaja:  Hugh Grant
Kotipaikka:  Missouri, Yhdysvallat
Toimiala:  Maatalouskauppa
Tuotteet:  herbisidit, torjunta-aineet, siemenet
Henkilöstö:  20 604 (2011)
Infobox OKVirheellinen NIMI-arvo: 
Monsanto-yhtymä on maailman suurimpia maataloudessa käytettyjen kasvien jalostajia sekä kasvinsuojeluaineiden tuottaja. Sen perusti John Francis Queeny vuonna 1901 Saint Louisissa Yhdysvaltojen Missourin osavaltiossa. Yhtymän nimi tulee Queenyn vaimon tyttönimestä.
Aluksi Monsanto tuotti virvoitusjuomateollisuuden makuaineita: sakariinia, kofeiinia ja vanilliinia erityisesti Coca-Colan tarpeisiin. Yhtiö laajensi myöhemmin toimintaansa peruskemian tuotteiden, kuten rikkihapon valmistukseen. Yhtymästä tuli 1940-luvulla johtava muovien ja synteettisten kuitujen tuottaja maailmassa. Tuotevalikoimaan tulivat tällöin myös muun muassa dioksiini, aspartaami, PCB ja naudan kasvuhormoni. Monsanto oli yksi Vietnamin sodassa käytetyn Agent Orange -kasvimyrkyn valmistajista. Vietnamin hallitus ja Punainen Risti ovat syyttäneet Agent Orangea yli miljoonan ihmisen kuolemasta tai vakavasta vammautumisesta.[lähde? ]
Monsanto pitää päätuotteenaan Roundup-rikkaruohotorjunta-ainetta, mutta sen jälkeen kun aineen patentti umpeutui, yhtymä on 1990-luvun loppupuolelta asti suunnannut suurimmat tutkimusvoimavaransa geenimuunneltuihin tuotteisiin.
Tieteellisenä yhteistyökumppanina yhtymällä on etenkin Washington University in Saint Louis. Monsanton kehittämä geenimuunneltu soija on kohdannut varsinkin Euroopassa kuluttajien vastustusta.
Saksalainen kemianteollisuuden suuryhtiö Bayer ilmoitti toukokuussa 2016 ostavansa Monsanton. Kauppahinnaksi on sovittu 62 miljardia dollaria.
Aiheesta muualla

Wikimedia Commonsissa on kuvia tai muita tiedostoja aiheesta .
Monsanton verkkosivut.
Jertta Blomstedt: Kolumni: Rikkaruoho, jota aikuinen mies pelkää. Ylen Ykkösaamu 27.10.2010.
Mikko Partanen

| Mikko Partanen> Henkilötiedot |
| --- | --- |
Syntynyt: 17. marraskuuta 1997 (ikä 26) Kouvola, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  84 kg
Seura
Seura:  ei joukkuetta
Pelaajaura
Pääsarjaura:  2019–
Aik. seurat:  KooKoo (SML)
Mikko Partanen (s. 17. marraskuuta 1997 Kouvola) on suomalainen jääkiekkopuolustaja.
Ura

Partanen on KooKoon kasvatti. Hän oli kaudella 2012–2013 joukkueensa tehokkain puolustaja sekä C-nuorten Mestiskarsinnoissa tehoilla 6+9=15 että C-nuorten Mestiksen runkosarjassa Kasperi Kamesakin kanssa tehoilla 1+6=7. Kaudella 2016–2017 Partanen toimi KooKoon A-nuorten varakapteenina.
Kaudella 2018–2019 Partanen debytoi KooKoon SM-liigajoukkueessa, jossa hän pelasi kolme runkosarjaottelua tehden yhden maalin. Partanen teki liigadebyyttinsä 8. maaliskuuta 2019 Tapparaa vastaan. Hänet merkittiin KooKoon kolmospuolustajapariin Ed Wittchow'n viereen. Partanen sai ottelussa jääaikaa 18.12 minuuttia. Liigauransa avausmaalin hän teki seuraavassa ottelussa 12. maaliskuuta 2019 JYPiä vastaan. Jari Lantta valitsi Partasen ottelun Alumnien tähtien kolmostähdeksi.
Partanen teki kaudeksi 2019–2020 vuoden mittaisen sopimuksen Mestis-joukkue Rovaniemen Kiekkoon. Jo ennen kauden alkua elokuun lopulla hänen sopimuksensa kuitenkin purettiin, kun Partanen päätti keskittyä siviilipuolen asioihin.
Minna Kallio

Minna-Kaarina Kallio (s. 13. huhtikuuta 1972 Teuva) on entinen suomalainen 400 metrin juoksija. Hän edusti Oulun Pyrintöä ja häntä valmensivat Markku Suo, Risto Laihorinne ja Jukka Sihvonen.
Kallio edusti Suomea aikuisten maaotteluissa ja Euroopan cupin kilpailuissa vuosina 1996–2000. Hän oli voittamassa 4 × 400 metrin maaotteluviestiä Helsingissä kesällä 1996. Hän teki 400 metrin ennätyksensä 54,03 Lappeenrannassa 1997 ja halliennätyksensä 56,78 s Borlängessä 1996. 200 metriä hän juoksi parhaimmillaan aikaan 24,38 s vuonna 1997.
Kallio saavutti Kalevan kisoissa 400 metrillä hopeaa 1999 ja 2000 sekä pronssia 1997 ja 1998. Viestijuoksun SM-kilpailuissa hän kuului 4 × 100 metrin kultajoukkueeseen 1999 ja 2000. Sisäratojen SM-kilpailuissa hän sai 400 metrillä pronssia 1996 ja 1997.
Miska Aaltonen

Miska Aaltonen (s. 1972) on suomalainen motocross-, supermoto- ja endurokuljettaja. Aaltosen ura alkoi vuonna 1988, jolloin hän osallistui ensimmäisiin motocrossin EM-kisoihinsa. Hän ajoi motocrossia Euroopassa lähinnä Belgiassa, mutta myös Espanjassa, Italiassa ja Hollannissa.
Aaltonen sijoittui motocrossin MM-sarjassa parhaimmillaan kuudenneksi ja hän voittanut Kouvolan vuoden 1999 MM-osakilpailun. Joukkue-MM:ssä hän oli toinen. Lisäksi hänellä on lajista 13 SM-kultaa. Supermotossa Aaltonen sijoittui viidenneksi Pohjoismaiden mestaruuskisoissa vuonna 2010. Aaltosen nykyinen kisapyörä on Beta 450 cm³. Aaltonen ajoi myös kauden 2005 Enduron maailmanmestaruussarjassa.
Aaltonen on koulutukseltaan liikuntatilojen hoitaja. Hän on asunut viimeiset pari vuotta Naantalin Merimaskussa ja tätä ennen kymmenisen vuotta Littoisissa. Ammattilaisvuosinaan Aaltosen harjoitteluun kuului hiihtoa ja alamäkipyöräilyä, sekä uintia ja soutua. Itse lajiharjoituksia oli vain 3–6 tuntia viikossa. Nykyään Aaltonen ajaa supermotoa harrastusmaisesti ja crossin ammattimaisen ajamisen hän lopetti vuonna 2005.
Minna Juti

Minna Marjatta Juti (s. 15. elokuuta 1960 Harjavalta) on suomalainen viestintäalan ammattilainen ja yrittäjä, joka työskenteli pitkään eri aikakauslehtien toimittajana ja päätoimittajana sekä toimitussihteerinä ja -päällikkönä.
Minna Juti syntyi maanviljelijä Timo Jutin ja taidemaalari Tuula Laintilan perheeseen. Hänen ensimmäinen puolisonsa 1980–1986 oli toimittaja Tapio Vahtokari ja toinen vuodesta 1991 on toimittaja Pasi Tuohimaa. Juti tuli ylioppilaaksi 1979. Hän työskenteli toimittajana Länsi-Suomessa 1979–1981, Uudessa Suomessa 1982, Jaanassa 1982–1984 ja Me Naiset -lehdessä 1984–1987. Metsälehden toimitussihteeri Juti oli 1987–1988 ja Glorian 1988–1994. Hän oli Kaksplus-lehden päätoimittaja 1994–1998 ja Glorian Kodin toimituspäällikkö 1999–2002 ja päätoimittaja vuodesta 2003. Tästä tehtävästä hän irtisanoutui 2015 ja ryhtyi viestintäalan suunnittelutoimiston osakkaaksi.
Miou-Miou

| Miou-Miou |
| --- | --- |
 Miou-Miou vuonna 2013.
Henkilötiedot
Koko nimi:  Miou-Miou (oik. Sylvette Héry tai Herry)
Syntynyt: 22. helmikuuta 1950 (ikä 74) Pariisi
Kansalaisuus:  Ranska
Ammatti:  näyttelijä
Aiheesta muualla
IMDb 
Elonet
Miou-Miou (oik. Sylvette Héry tai Herry; s. 22. helmikuuta 1950 Pariisi) on ranskalainen näyttelijä.
Miou-Miou sai vuonna 1980 parhaan naisnäyttelijän César-palkinnon roolistaan elokuvassa Minun tarinani (La dérobade, 1979). Lumiere-palkinnon hän sai 1998 roolistaan elokuvassa Nettoyage à sec (1997). Muita hänen elokuviaan ovat Riipukset (Les Valseuses, 1974), Iltapuku (Tenue de soirée, 1986) ja Milou toukokuussa (Milou en mai, 1989).
Miou-Mioulla on kaksi lasta. Ensimmäisen isä on näyttelijä Patrick Dewaere ja toisen laulaja Julien Clerc. Näyttelijästä oli käytetty kissan nau’untaan viittaavaa lempinimeä jo ennen huomattavaa menestystä 1970-luvulla.
Aiheesta muualla

Miou-Miou Internet Movie Databasessa. (englanniksi)
Miguel Muñoz -palkinto

Miguel Muñoz -palkinto (esp. Trofeo Miguel Muñoz) on Espanjan jalkapalloilussa kauden parhaalle valmentajalle myönnettävä palkinto, jota urheilulehti Marca on jakanut kaudesta 2005–2006 lähtien. Palkinto on nimetty legendaarisen Real Madrid -valmentaja Miguel Muñozin mukaan.
Palkinto pohjautuu Marcan omaan pisteytysjärjestelmään: jossa valmentajalle annetaan pisteitä 1–3 jokaisesta ottelusta, hänen joukkueensa esitysten mukaan. Valmentaja, jolla on eniten pisteitä kauden päätyttyä voittaa palkinnon.
Voittajat > Primera División

| Kausi | Valmentaja | Kansallisuus | Joukkue | Pisteet |
| --- | --- | --- | --- | --- |
| 2005–2006 | Bernd Schuster |  Saksa | Getafe | 63 |
| 2006–2007 | Marcelino García Toral |  Espanja | Recreativo | 63 |
| 2006–2007 | Juande Ramos |  Espanja | Sevilla | 63 |
| 2007–2008 | Manuel Pellegrini |  Chile | Villarreal | 69 |
| 2008–2009 | Josep Guardiola |  Espanja | Barcelona | 77 |
| 2009–2010 | Josep Guardiola |  Espanja | Barcelona | 77 |
| 2010–2011 | José Mourinho |  Portugali | Real Madrid | 72 |
| 2011–2012 | José Mourinho |  Portugali | Real Madrid | 77 |
| 2012–2013 | Tito Vilanova |  Espanja | Barcelona | 252 |
| 2013–2014 | Diego Simeone |  Argentiina | Atlético Madrid | 269,5 |
| 2014–2015 | Carlo Ancelotti |  Italia | Real Madrid | 247,5 |
| 2015–2016 | Diego Simeone |  Argentiina | Atlético Madrid | 243,5 |
| 2016–2017 | Asier Garitano |  Espanja | Leganés | 67 |
| 2016–2017 | José Luis Mendilibar |  Espanja | Eibar | 67 |
| 2017–2018 | Marcelino García Toral |  Espanja | Valencia | 69 |
| 2018–2019 | José Bordalás |  Espanja | Getafe | 68 |
| 2019–2020 | Zinédine Zidane |  Ranska | Real Madrid | 67 |
| 2019–2020 | Julen Lopetegui |  Espanja | Sevilla | 67 |
| 2020–2021 | Diego Simeone |  Argentiina | Atlético Madrid | 72 |
Voittajat > Segunda División

| Kausi | Valmentaja | Kansallisuus | Joukkue | Pisteet |
| --- | --- | --- | --- | --- |
| 2005–2006 | Unai Emery |  Espanja | Lorca | 76 |
| 2006–2007 | Unai Emery |  Espanja | Almería | 78 |
| 2007–2008 | Manuel Preciado |  Espanja | Sporting | 77 |
| 2008–2009 | Marcelino García Toral |  Espanja | Zaragoza | 79 |
| 2009–2010 | Luis García Plaza |  Espanja | Levante | 81 |
| 2010–2011 | José Ramón Sandoval |  Espanja | Rayo Vallecano | 85 |
| 2011–2012 | Juan Antonio Anquela |  Espanja | Alcorcón | 84 |
| 2012–2013 | Fran Escribá |  Espanja | Elche | 293,5 |
| 2013–2014 | Gaizka Garitano |  Espanja | Eibar | 272 |
| 2014–2015 | Abelardo |  Espanja | Gijón | 287,5 |
| 2015–2016 | Asier Garitano |  Espanja | Leganés | 266,5 |
| 2016–2017 | Juan Ramón Muñiz |  Espanja | Levante | 78 |
| 2017–2018 | Rubi |  Espanja | Huesca | 76 |
| 2018–2019 | Diego Martínez |  Espanja | Granada | 80 |
Maria Montessori

| Maria Montessori |
| --- | --- |
 Montessori vuonna 1913.
Henkilötiedot
Syntynyt: 31. elokuuta 1870 Chiaravalle, Italia
Kuollut: 6. toukokuuta 1952 (81 vuotta) Noordwijk, Hollanti
Koulutus ja ura
Oppilaat:  Helma Trass
Tutkimusalue:  Pedagogiikka
Maria Tecla Artemisia Montessori (31. elokuuta 1870 Chiaravalle, Italia – 6. toukokuuta 1952 Noordwijk, Hollanti) oli italialainen lääketieteen tohtori (1896) ja pedagogi, joka kehitti omalla nimellään varustetun montessoripedagogiikan 1900-luvun alussa. Montessori keskittyi erityisesti varhaiskasvatukseen. Hän korosti lapsen omaehtoisuutta ja luontaista uteliaisuutta. Montessorin menetelmissä kiinnitetään huomiota ihanteellisiin ajankohtiin kehityksen eri osa-alueille ja vaiheille. Hän määritteli ihmisille neljä kuuden vuoden mittaista herkkyyskautta, joissa rajataan optimaaliset aikakehykset taitojen ja ominaisuuksien oppimiseksi.
Pedagogiset ajatukset

Maria Montessori kehitti montessoripedagogiikan, joka on lapsilähtöistä luontaisen uteliaisuuden sekä intuition saattelemaa. Montessori näki lapsen oman persoonallisuutensa luojana. Hän korosti lapsen havainnointia ja kehitti uusia opetusvälineitä ja menetelmiä nimenomaan tekemällä tarkkoja havaintoja lapsista.
Montessoripedagogiikkaan kuuluu vapaavalintaisuus ja ohjattu vapaus. Kasvatus tapahtuu tarkkaan mietityssä ympäristössä, joka ohjaa lapsia käsillä tekemiseen, rakenteluun ja omaehtoiseen tutkimiseen. Aikuinen puuttuu suhteellisen vähän lapsen tekemiseen. Montessoripäiväkodissa aikuinen toimii vain ohjaajana eikä puutu lasten leikkiin. Lapsen oppiminen pohjautuu hänen luontaiseen uteliaisuuteensa ja tiedonhaluunsa.
Montessori korosti, että lapsella ja nuorella on yksilöllisiä herkkyyskausia, jotka määrittävät sen, milloin hänelle tulee opettaa tiettyjä asioita. Montessori nimesi neljä tällaista herkkyyskautta, joista jokainen on kuuden vuoden mittainen.
Montessoripedagogiikka on levinnyt eri puolille maailmaa. Suomeen se juurtui 1980-luvulla.
Montessori-koulu

Montessorin kouluissa sovelletaan montessoripedagogiikkaa. Montessori pyrki erityisesti koulutettujen opettajien avulla kehittämään lasten luovuutta virikkeitä antavassa ympäristössä, jossa lapsilla oli mahdollisuus liikkua vapaasti opettajien ohjauksen ja oman kiinnostuksensa mukaisesti. Havainnoinnin tulosten perusteella lapset viihtyivät montessori-kouluissa pelien ja leikkien parissa paljon paremmin kuin aikaisemmissa kouluissaan.
Huomionosoituksia

Montessorin kuva oli Italian 200 liiran kolikossa ja tuhannen liiran setelissä ennen maan siirtymistä euroon. Vuonna 2020 Italia julkaisi kahden euron kolikon, jonka kuva-aiheena on Maria Montessori hänen syntymästään kuluneiden 150 vuoden kunniaksi. Maria Montessori- ja Montessori-nimillä toimivia kouluja on painettu postimerkkeihin Hollannissa, Pakistanissa, Sri Lankassa, Italiassa sekä Malediiveillä.
Aiheesta muualla

Kuvia tai muita tiedostoja aiheesta Maria Montessori Wikimedia Commonsissa
Ensimmäinen montessorikoulu Hollannin Haagissa vuonna 1915.
Mirnyi (Sahan tasavalta)

| Mirnyi, Mirnej (Мирный, Мирнэй) |
| --- | --- |
 lippu:  vaakuna
 Mirnyi, Mirnej
 Koordinaatit: 62°33′00″N, 113°58′00″E 
Valtio:  Venäjä
Tasavalta:  Sahan tasavalta
Perustettu:  1959
Väkiluku (2010):  37 188
Aikavyöhyke:  UTC+9 (MSK+6)
 
 www.gorodmirny.ru 
Infobox OKVirheellinen NIMI-arvo: 
Mirnyi (ven. Мирный, jak. Мирнэй, Mirnej) on kaupunki Sahan tasavallan länsiosassa Venäjällä Ireljahjoen varrella, 1 207 kilometriä tasavallan pääkaupungista Jakutskista. Kaupungissa asui vuoden 2010 väestönlaskennan mukaan 37 188 asukasta. Kaupungissa ja sen lähistöllä on timanttikaivoksia. Mirnyi perustettiin vuonna 1955 ja kaupunki siitä tuli 1959.
Kaupungissa toimii Mirnyin lentoasema.
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia Mirnyistä (Arkistoitu – Internet Archive)
Pääkaupunki: Jakutsk (Djokuuskaj)


Aldan |
Lensk (Lenskej) |
Mirnyi (Mirnej) |
Nerjungri |
Njurba |
Oljokminsk (Ölüöxüme) |
Pokrovsk (Pokrovskaj) |
Srednekolymsk (Orto Xalyma) |
Tommot |
Udatšnyi (Udatšnaj) |         
Verhojansk (Verxojanskaj) |
Viljuisk (Bülüü)
Sahan lippu
Morsiusangervo

| Morsiusangervo |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Rosales
Heimo::  Ruusukasvit Rosaceae
Suku::  Pensasangervot Spiraea
Laji::  × arguta  Zabel
Katso myös
   Morsiusangervo Wikispeciesissä   Morsiusangervo Commonsissa 
Infobox OKNimi-testi OK: 
Morsiusangervo (Spiraea × arguta tai Spiraea 'Arguta') on pensasangervojen sukuun kuuluva risteymälaji tai lajike. Se kukkii valkoisin kukin kesäkuussa. Kukat kasvavat tiheinä huiskilomaisina kukintoina. Se viihtyy aurinkoisella kasvupaikalla kosteassa ja runsasravinteisessa maassa. Se sopii sekä yksittäispensaaksi että aidanteeseen, ja se soveltuu myös puistopensaaksi. Morsiusangervon kasvutapa on paljolti haaroittuva, sen oksat ovat vaaleanruskeita, ja niissä on karvamainen peite. Lehdet ovat vaaleanvihreitä ja soikeita.
Morsiuslunnaat

Morsiuslunnaat ovat sulhasen tai tämän perheen maksamat rahat tai esineet, jotka peritään miehen saamasta morsiamesta. Yleisemmin mieheltä peritään morsiuslunnaat, jotka useimmiten maksetaan morsiamen isälle ennen häiden järjestämistä.
Morsiuslunnaiden maksaminen on yleistä muun muassa Afrikan maissa.
Messa di Gloria

Messa di Gloria on seuraavien musiikkiteoksien nimi:
Messa (di Gloria), Puccinin messu
Messa di Gloria, Rossinin messu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Messa di Gloria”, voi hakea sivunnimihaulla, laajalla sivunnimihaulla tai tekstihaulla.
Mirnyin piiri

Mirnyin piiri (ven. Мирнинский район, Mirninski raion, jak. Мирнэй улууһа, Mirnej uluuha)  on paikallinen itsehallintoalue Viljuin yläjuoksulla Sahan tasavallan länsiosassa Venäjällä. Se rajoittuu pohjoisessa Olenjokin kansalliseen piiriin, idässä Njurban ja Suntarin uluseihin, etelässä Lenskin piiriin ja lännessä Sahan naapurialueisiin Krasnojarskin aluepiiriin ja Irkutskin alueeseen.
Mirnyin piirin keskus on Mirnyin kaupunki. Piirissä on yhdeksän kuntaa ja kolme maalaiskuntaa, niissä yhteensä 14 asutuskeskusta.
Kaupunkikunnat:
Mirnyi (piirin keskuskaupunki)
Udatšnyi (kaupunki)
Aihal (kaupunkimainen taajama)
Almaznyi (kaupunkimainen taajama)
Svetlyi (kaupunkimainen taajama)
Tšernyševski (kaupunkimainen taajama)
Maalaiskunnat:
Ботуобуйинский наслег
Садынский национальный наслег
Чуонинский наслег
Mirnyin piirissä louhitaan timantteja ja alueen halki virtaavassa Viljuijoessa on vesivoimaloita. Piirin pinta-ala on 165 800 km² ja vuonna 1995 uluusin asukasluku oli 93 200.
Aiheesta muualla

Mirnyin piirin kartta
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
Midéa

| Midéa Μιδέα |
| --- | --- |
 Kunnallisyksikön sijainti
 Midéa
 Koordinaatit: 37°39′42″N, 22°50′34″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Náfplio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  410103
Väkiluku (2011):  5 631
 – Kylä­yhdys­kunta:  516
 – Kylä:  356
Aikavyöhyke:  UTC+2
 – Kesäaika:  UTC+3
Rekisterikilpi:  AP
Infobox OKVirheellinen NIMI-arvo: 
Midéa (kreik. Μιδέα) on Kreikan kylä sekä samanniminen Náfplion kunnan kunnallisyksikkö (Δημοτική Ενότητα Μιδέας, Dimotikí Enótita Midéas) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 5 631 ja varsinaisen Midéan kylän väkiluku 356 (vuonna 2011).
Mykeneläisaikaisen Mideian arkeologista aluetta.
Midéan kylä on saanut nimensä sen lähellä sijainneesta mykeneläisaikaisesta Mideian eli Midean kaupungista. Sen arkeologinen alue sijaitsee noin 1,5 kilometriä nykyisestä kylästä etelään. Lähellä on myös Dendrán kylä, jossa sijaitsee mykeneläisaikainen hautausmaa. Midéan kunnallisyksikkö käsittää Náfplion kunnan pohjoisosan. Midéa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náfplion kuntaan yhdessä Asínin ja Néa Tírynthan kanssa, jolloin se muuttui uuden kunnan kunnallisyksiköksi.
Kunnallisyksikön osat

Midéan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agía Triáda | Agía Triáda | 1 151 |
| Anýfi | Anýfi | 745 |
| Arachnaío | Amarianós | 92 |
| Arachnaío | Arachnaío | 643 |
| Argolikó | Argolikó | 609 |
| Iraío | Iraío | 130 |
| Mánesis | Mánesis | 534 |
| Mánesis | Metóchi | 30 |
| Midéa | Amygdalítsa | 160 |
| Midéa | Midéa | 356 |
| Panarítis | Moní Agíou Theodosíou tou Néou (luostari) | 13 |
| Panarítis | Panarítis | 563 |
| Poullakída | Poullakída | 605 |
Yhteensä: 5 631
Aiheesta muualla

Kuvia tai muita tiedostoja aiheesta Midéa Wikimedia Commonsissa
Message for You

| Message for You Remu |
| --- | --- | --- |

Studioalbumin tiedot
 Äänitetty : T.U.F.F.
 Julkaistu: 1983
 Tyylilaji: rock
 Kesto: 40.55
 Levy-yhtiö: Rip It Up
Listasijoitukset
  Suomi: 11. (toukokuu 1983)
Remun muut julkaisut
| Zin-Khan 1982 | Message for You 1983 | Vilkuilevat silmät 1985 |
Message For You on Remu Aaltosen neljäs sooloalbumi. Sillä soittaa Hurriganes salanimillä sekä Harri Merilahden ja Timo Pratskinin vahvistamana. Se julkaistiin vuonna 1983. Levy on nauhoitettu Hämeenlinnan työväentalolla sijaitsevassa studiossa, jonka lempinimenä levyn sisäkannessa mainitaan T.U.F.F.
Kappaleet

kaikki kappaleet on kirjoittanut Henry Aaltonen
Crazy Over You – 3.42
Shout – 3.08
Ring Rong – 2.50
Alice – 4.45
Roadhouse – 3.05
Dizzy – 2.56
Smouka Touga – 3.01
Lidl' Pridi – 3.07
Rock Me – 2.49
Umma Maa'a – 3.58
Crazy Rocket – 3.35
Rhythm Stick – 3.59
Kokoonpano

Remu – rummut, laulu ja espanjalainen kitara kappaleessa "Smouka Touga"
Mac The Knife – rytmikitara
I. Rock – soolokitara
Harry Dee – bassokitara
T. Pratskin – kosketinsoitin
Tuotanto

Nauhoitettu Hämeenlinnan työväentalolla
Äänittäjä: Jackson
Miksaus: Tom Vuori/Takomo Studio
Kansikuva: Jani
Aiheesta muualla

Message for You discogs.com -sivustolla